PESTE 2.500 DE INTERVENȚII, ÎN SPRIJINUL CETĂȚENILOR
În ultimele 24 de ore, polițiștii au intervenit la peste 2.500 de solicitări ale cetățenilor și au constatat peste 8.100 de fapte contravenționale.
La data de 28 mai a.c., polițiștii au acționat, la nivel național, pentru a preveni faptele antisociale, organizând 418 acțiuni și au intervenit la 2.577 de evenimente, dintre care 2.158 au fost sesizate de către cetățeni prin 112.
De asemenea, au fost depistate 26 de persoane urmărite național sau internațional, față de care au fost dispuse măsurile legale, iar în cauzele instrumentate au fost dispuse 101 măsuri preventive.
Pentru alte nereguli constatate, polițiștii au aplicat 8.143 de sancțiuni contravenționale, în valoare de 2.990.587 de lei.
Polițiștii rutieri au acționat pentru creșterea siguranței în trafic, fiind constatate 107 infracțiuni la regimul circulației pe drumurile publice.
Au fost scoși din trafic, reprezentând un pericol pentru ceilalți participanți, 499 de conducători auto. Acestora le-a fost suspendată exercitarea dreptului de a conduce autovehicule pe o perioadă de timp, conform legii.
Față de 162 de șoferi, a fost luată măsura reținerii permisului de conducere, pentru viteză, 37 pentru conducere sub influența alcoolului și 10 pentru conducere sub influența drogurilor sau a substanțelor interzise.
De asemenea, au fost oprite din a circula 285 de autovehicule care nu prezentau siguranță pe drumurile publice, până la remedierea problemelor constatate.
*
Tot ieri, în cadrul acțiunii BLOCADA, organizată din dispoziția conducerii Ministerului Afacerilor Interne, pentru prevenirea/combaterea unor situații de risc și menținerea unui climat optim de ordine și siguranță publică, dispozitivele curente au fost suplimentate.
Astfel, la nivel național, 3.434 de polițiști și jandarmi au acționat, în sistem integrat, pentru asigurarea unui climat de ordine publică, prevenirea faptelor cu violență, prevenirea traficului și consumului de droguri, precum și pentru creșterea gradului de siguranță rutieră.
Au fost organizate 377 de filtre, în cadrul activităților desfășurate, fiind verificate 5.988 de autovehicule și legitimate 10.099 de persoane.
Acțiunile pentru prevenirea accidentelor de circulație și creșterea siguranței în trafic au continuat, fiind efectuate 2.741 de testări cu dispozitive etilotest/alcooltest și 147 cu aparatele din dotare, pentru depistarea conducătorilor aflați sub influența substanțelor psihoactive.
În cadrul acțiunii Blocada, polițiștii au constatat 26 de infracțiuni la regimul circulației pe drumurile publice. Au fost reținute 228 de permise de conducere, dintre care 23 pentru alcool și 101 pentru viteză. Totodată, au fost retrase 138 de certificate de înmatriculare.
Siguranța cetățenilor este o prioritate! În acest sens, structurile Ministerului Afacerilor Interne acționează permanent pentru prevenirea și combaterea oricăror evenimente care pot afecta liniștea comunității, fiind pregătite să intervină atunci când situația o impune.
Acțiunile polițiștilor și jandarmilor pentru menținerea unui climat optim de ordine și siguranță publică vor continua și în perioada următoare.